[image: ]
Parlamentul Romqniei
Camera Deputa]ilor
	
                                                                           
	Comisia pentru politică externă
	Comisia pentru apărare, ordine publică şi siguranţă naţională

	4c-16/69
	4c-15/335



Bucureşti, 27 octombrie 2021 

PLx. 420/2021

CĂTRE
Biroul Permanent al Camerei Deputaților


Vă înaintăm, alăturat, RAPORTUL COMUN asupra  proiectului de Lege pentru aprobarea Ordonanţei de urgenţã a Guvernului nr.96/2021 privind acordarea de sprijin şi asistenţă de către statul român cetăţenilor străini sau apatrizilor aflaţi în situaţii deosebite, transmis cu adresa nr. PLx. 420 din data de 04 octombrie 2021.
  În raport cu obiectul şi conţinutul său, proiectul de Lege face parte din categoria legilor ordinare.



	Preşedinte,

Biró Rozália Ibolya
	Preşedinte,

Constantin Șovăială

RAPORT COMUN
asupra 
Proiectului de Lege pentru aprobarea Ordonanţei de urgenţã a Guvernului nr.96/2021 privind acordarea de sprijin şi asistenţă de către statul român cetăţenilor străini sau apatrizilor aflaţi în situaţii deosebite

În conformitate cu prevederile art.95 și 117 alin (3) din Regulamentul Camerei Deputaţilor, republicat, cu modificările și completările ulterioare, Comisia pentru politică externă şi Comisia pentru apărare, ordine publică şi siguranţă naţională, au fost sesizate, spre dezbatere în fond, în procedură de urgență, cu proiectul de Lege pentru aprobarea Ordonanţei de urgenţã a Guvernului nr.96/2021 privind acordarea de sprijin şi asistenţă de către statul român cetăţenilor străini sau apatrizilor aflaţi în situaţii deosebite, transmis cu adresa nr. PLx 420 din 04 octombrie 2021 şi înregistrat cu adresa nr. 4c-16/69, respectiv 4c-15/335 din 04 octombrie 2021.
Potrivit prevederilor art. 75 din Constituția României, republicată şi ale art.92 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.
Senatul, în calitate de primă Cameră sesizată, a adoptat proiectul de Lege în ședința din 27.09.2021.
Consiliul Legislativ, prin adresa nr. 726/07.09.2021, a avizat favorabil proiectul de Lege.
La întocmirea prezentului raport, Comisiile sesizate în fond au examinat avizul favorabil al Comisiei pentru drepturile omului, culte şi problemele minorităţilor naţionale cu nr. 4c-6/906/14.10.2021 şi avizul nefavorabil al Comisiei pentru egalitatea de șanse pentru femei și bărbați cu nr. 4c-20/381/12.10.2021. 
Proiectul de Lege are ca obiect de reglementare acordarea de sprijin și asistență de către statul român cetățenilor străini sau apatrizilor aflați în situații de risc imediat, ipostaze în care dreptul la viață este pus în pericol, vizând setul de activități întreprinse de către Ministerul Afacerilor Externe, ca urmare a unei decizii aprobate prin Hotărârea Consiliului Suprem de Apărare a Țării, în scopul evacuării dintr-o zonă de conflict armat a unor categorii de cetățeni străini sau apatrizi.
În conformitate cu dispozițiile art. 62 şi 64 din Regulamentul Camerei Deputaţilor, republicat, cu modificările și completările ulterioare, membrii celor două comisii au examinat proiectul de Lege, în şedinţe separate.
Comisia pentru apărare, ordine publică şi siguranţă naţională a examinat proiectul de Lege în şedinţa din data 26 octombrie 2021 şi au transmis Raportul preliminar de adoptare a proiectului de Lege. La lucrările Comisiei şi-au înregistrat prezenţa, conform listei de prezenţă.
Comisia pentru politică externă a examinat proiectul de Lege şi Raportul preliminar al Comisiei pentru apărare, ordine publică şi siguranţă naţională în şedinţa din data de 27 octombrie 2021 la care și-au înregistrat prezenţa la lucrările Comisiei, conform listei de prezenţă.
În conformitate cu prevederile art. 56 din Regulamentul Camerei Deputaţilor, republicat, cu modificările şi completările ulterioare, la dezbateri a participat, în calitate de invitat, doamna secretar de stat Daniela Grigore Gîtman din cadrul Ministerului Afacerilor Externe.
[bookmark: _GoBack]În urma dezbaterilor, membrii Comisiei pentru politică externă şi membrii Comisiei pentru apărare, ordine publică şi siguranţă naţională au hotărât, cu majoritate de voturi, să supună Plenului Camerei Deputaţilor Raportul de adoptare al proiectului de Lege, în forma prezentată.
În raport cu obiectul şi conţinutul său, proiectul de Lege face parte din categoria legilor ordinare.


	Preşedinte,


Biró Rozália Ibolya
	Preşedinte,


Constantin Șovăială

	

Secretar,


Ionuț-Marian Stroe
	

Secretar,


Antonel Tănase

